**Kielisuihkua englanniksi**

**Koulutus Mikkelissä 4.2.2016 ja 22.2.2016 / Saara Kerosuo**

TPR-menetelmän hyödyntäminen kielisuihkussa:

* Tietoa TPR-menetelmästä:

*-Learning Another Language Through Actions* by James J. Asher

*-Instructor's Notebook: How to Apply TPR for Best Results* by Ramiro Garcia

-TPR World <http://www.tpr-world.com/>



**James J Asher, Ph.D**  
Originator of the Total Physical Response,  
known worldwide as TPR

* James J Asher kehitti jo 1960-luvulla vieraan kielen oppimiseen ns. **Total Physical Response** –menetelmän, jossa opittavaan kieleen reagoidaan kehon liikkeillä. Asherin havaintojen mukaan ennen varsinaista puhumaan oppimista vauvat oppivat äidinkielensä alkeet käymällä hoitajiensa kanssa ns. kieli-keho keskusteluja (*language-body conversations*), joissa hoitaja pyytää jotakin ja vauva reagoi toiminnalla, esim. ”Hymyile vaarille” tai ”nosta lelu lattialta”. Asherin lukuisten tutkimusten mukaan samalla periaatteella voidaan opettaa tehokkaasti myös vieraita kieliä sekä lapsille että aikuisille.
* TPR-menetelmän etu verrattuna perinteiseen opetukseen on siinä, että se mahdollistaa vieraan kielen oppimisen toiminnan kautta kuin huomaamatta, ilman vasemman aivolohkon suorittamaa järkeilyä ja analysointia. Toiminnan kautta omaksuttu informaatio jää helpommin pitkäaikaiseen muistiin, hieman kuten uiminen, pyörällä ajo tms. taidot.
* TPR-menetelmän toinen merkittävä etu on fyysisen toiminnan tarjoama virkistävä ja stressiä vähentävä vaikutus. Kuten Asher itse toteaa: ”Something exciting happens when teachers use language-body conversations in the classroom. Students of all ages, including adults, suddenly come to life.”
* TPR-menetelmällä opetus etenee vaiheittain helpommasta vaativampaan. Ensin opettaja sanoo ja esittää sopivan määrän valitun aihepiirin sanoja, jolloin oppilaat vain kuuntelevat. Sitten opettaja sanoo ja esittää sanat ja oppilaat esittävät opettajan mukana. Seuraavaksi opettaja vain sanoo sanoja ja oppilaat esittävät ne. Lopulta oppilaat itse sanovat sanoja joita opettaja / muut oppilaat esittävät.
* Hyvänä lisänä edellisiin vaiheisiin toimii myös harjoitus, jossa opettaja pyytää oppilaita reagoimaan opettajan toimintaan vastaamalla YES / NO (tai nyökkäämällä / pudistamalla päätä). Opettaja siis esittää jotakin sanaa tai näyttää kuvakorttia ja sanoo samalla oikean tai väärän sanan ja oppilaat yhdessä reagoivat. Vaihtoehtoisesti opettaja voi esittää tai näyttää jonkin asian ja sanoa itse kaksi vaihtoehtoista sanaa, josta oppilaat valitsevat oikean: esim. A DOG or A COW? A COW! Toinen hyvä reagointiharjoitus on asettaa kuvia eripuolelle luokkaa ja pyytää oppilaita näyttämään / koskemaan oikeaa kuvaa.
* Lasten kielisuihkussa TPR toimii erityisen hyvin mm. numeroiden, kehonosien, verbien ja joidenkin adjektiivien harjoittelussa, jossa sanoja on helppo esittää oman kehon avulla. Kuvakortit puolestaan toimivat hyvin muun perussanaston harjoittelussa, esim. värit, eläimet, ruuat, vaatteet, huonekalut, kulkuneuvot jne.
* Verbejä / aktiviteettejä joita on helppo esittää omaa kehoa käyttäen (pantomiiminä) on lähes loputon määrä, ja listaa voi jatkuvasti täydentää:

walk, run, jump

swim, fly, climb

eat, drink, sleep

smile, laugh, cry

read, write, listen, watch

sit down, stand up

talk on the phone, sing, think

ride a bike, ride a horse

ride a motorbike, drive a car

dance, ski, skate, go skateboarding

row a boat, go fishing, throw a ball

brush your teeth, wash your face

clap your hands, stamp your feet

stand on one foot, turn around

fight, hug, wave

play computer games

play football

play ice-hockey

play tennis

play golf

play badminton

play basketball

play baseball

play floorball

play volleyball

play the piano

play the guitar

play the flute

play the drums

play the violin

play the cello

play the base

play the saxophone

play the recorder jne….